wickkiey/tamil-wikipedia-chunked huggingface dataset:
# தமிழ்நாடு பிரீமியர் லீக் 2021

## மைதானங்கள்

மொத்தம் மூன்று இடங்கள் 2019 வரை பயன்படுத்தப்பட்டன. திண்டுக்கல் மற்றும் திருநெல்வேலியில் உள்ள மைதானங்கள் அவற்றுக்கிடையேயான லீக் நிலைகளில் ஒவ்வொரு போட்டிகளையும் நடத்துகின்றன. போட்டி திருநெல்வேலியில் தொடங்கி இறுதிப் போட்டி சேலம் கிரிக்கெட் அறக்கட்டளை மைதானத்தில் நடைபெற்றது  
சேலம் மற்றும் கோயம்புத்தூரில் இரண்டு புதிய இடங்கள் 2020 முதல் போட்டிகளை நடத்த உள்ளன. கோவையில் மைதானம் நான்காவது சீசனிலேயே போட்டிகளை நடத்தும் என்று எதிர்பார்க்கப்பட்டது. ஆனால் டி.என்.சி.எல், டி.என்.பி.எல்-க்கு முன்னர் அங்கு நடத்தப்படும் வயதுக்குட்பட்ட போட்டிகளை நடத்த விரும்பியது. சென்னை இடம் எதிர்வரும் பருவத்தில் போட்டிகளை நடத்தாது.  
| மைதானம் | நகரம் | இருக்கை | படம் |
| --- | --- | --- | --- |
| சேலம் துடுப்பாட்ட அறக்கட்டளை மைதானம் | சேலம் | 5000–25,000 |  |
| எஸ்.என்.ஆர் கல்லூரி மைதானம் | கோயம்புத்தூர் | 10,000 |  |
| என்.பி.ஆர் கல்லூரி மைதானம் | திண்டுக்கல் | 5,000 |  |
| சங்கர் சிமெண்ட் மைதானம் | திருநெல்வேலி | 4,000 | } |
# தமிழ்நாடு பிரீமியர் லீக் 2021

## புள்ளி பட்டியல்

- தகுதி சுற்றுக்கு தகுதி பெற்ற அணிகள்
- வெளியேறும் சுற்றுக்கு தகுதி பெற்ற அணிகள்
- தொடரிலிருந்து வெளியேறிய அணிகள்
| **அணி** | **போட்டிகள்** | **வெற்றி** | **தோல்வி** | **சமன்** | **புள்ளி** | **என்.ஆர்.ஆர்** |  |
| --- | --- | --- | --- | --- | --- | --- | --- |
| சேலம் ஸ்பார்டன்ஸ் | 0 | 0 | 0 | 0 | 0 | +0.0 |  |
| திண்டுக்கல் டிராகன்ஸ் | 0 | 0 | 0 | 0 | 0 | +0.0 |  |
| சேப்பாக் சூப்பர் கில்லீஸ் | 0 | 0 | 0 | 0 | 0 | +0.0 |  |
| லைக்கா கோவை கிங்ஸ் | 0 | 0 | 0 | 0 | 0 | +0.0 |  |
| திருப்பூர் தமிழன்ஸ் | 0 | 0 | 0 | 0 | 0 | +0.0 |  |
| நெல்லை ராயல் கிங்ஸ் | 0 | 0 | 0 | 0 | 0 | +0.0 |  |
| திருச்சி வாரியர்ஸ் | 0 | 0 | 0 | 0 | 0 | +0.0 |  |
| மதுரை பாந்தர்ஸ் | 0 | 0 | 0 | 0 | 0 | +0.0 | } |  
Source: http://www.tnpl.tnca.cricket
# துக்கிராலா

**துக்கிராலா** (*Duggirala*) என்பது இந்திய மாநிலமான ஆந்திராவின் குண்டூர் மாவட்டத்திலுள்ள ஒரு கிராமமாகும். இது தெனாலி வருவாய் பிரிவில் துக்கிராலா மண்டலத்தின் மண்டலத் தலைமையகமும் ஆகும். இது நாட்டின் முக்கிய மஞ்சள் வர்த்தக மையங்களில் ஒன்றாக திகழ்கிறது.
# துக்கிராலா

## வரலாறு

இக்கிராமத்திலுள்ள கேசவசாமி கோவிலில் உள்ள கல்வெட்டுகளின் அடிப்படையில் பொது ஊழி 12ஆம் நூற்றாண்டில் சோழ வம்சம் அதன் இருப்பைக் கொண்டுள்ளது.
# துக்கிராலா

## நிலவியல்

துக்கிராலா 16.3271 வடகிலும் 80.6280 கிழக்கிலும் அமைந்துள்ளது. இது 805 ஹெக்டேர் (1,990 ஏக்கர்) பரப்பளவில் பரவியுள்ளது. சீதாநகரத்திலிருந்து ( தாடேபல்லி ) ஒரு கால்வாய் கிராமம் வழியாக செல்கிறது. இது கிருஷ்ணா ஆற்றிலிருந்து தண்ணீரை இழுத்து மேற்கு டெல்டா அமைப்பின் ஒரு பகுதியாக அமைகிறது. இது கொம்மமுரு மற்றும் நிசாம்பட்டிணம் ஆகிய இடங்களின் கால்வாய்களுக்கு ஆதாரமாகவும் இருக்கிறது.
# துக்கிராலா

## புள்ளிவிவரங்கள்

2011 இந்தியாவின் மக்கள் தொகை கணக்கெடுப்புப்படி, இந்த கிராமத்தில் 11,098 என்ற எண்ணிக்கையில் மக்கள் தொகை இருக்கிறது. கிராமம் 3,128 வீடுகளைக் கொண்டுள்ளது. மொத்த மக்கள் தொகையில் 5,505 ஆண்கள், 5,593 பெண்கள் மற்றும் 1,053 குழந்தைகள் (0–6 வயதுடையவர்கள்) என இருக்கின்றனர். சராசரி கல்வியறிவு விகிதம் 7,759 கல்வியாளர்களுடன் 76.75% ஆக உள்ளது. மொத்தம் 4,860 தொழிலாளர்கள் மற்றும் 6,238 தொழிலாளர்கள் அல்லாதவர்கள் உள்ளனர். உழைக்கும் மக்கள் தொகை 3,932 பிரதான மற்றும் 928 குறு தொழிலாளர்கள்.
# துக்கிராலா

## பொருளாதாரம்

**வேளாண்மை**  
கிராமத்தில் உள்ள துக்கிராலா வேளாண் கிடங்கு விவசாய பொருட்களின் வர்த்தகம் மற்றும் ஏற்றுமதிக்கு பயன்படுத்தப்படுகிறது. முக்கிய பயிர்களாக நெல், மஞ்சள் போன்றவை பயிரிடப்படுகிறது. துக்கிராலா மஞ்சள் கிடங்கு மாநிலத்தின் மிகப்பெரிய சந்தையாக உள்ளது. இது 30,000 க்கும் மேற்பட்ட பைகள் மஞ்சளைக் கையாளுகிறது. இது நாட்டில் உற்பத்தி செய்யப்படும் மொத்த மஞ்சளில் 10% உற்பத்தி செய்கிறது. மேலும்,உருசியா, அமெரிக்க ஐக்கிய நாடுகள், ஐக்கிய இராச்சியம், யப்பான் போன்ற நாடுகளுக்கு ஏற்றுமதி செய்யப்படுகிறது.  
**தொழில்கள்**  
சி.சி.எல் தயாரிப்புகள் (இந்தியா) நிறுவனம் துக்கிராலாவில் ஒரு உடனடியாக கரையக்கூடிய காப்பி உற்பத்தி ஆலையைக் கொண்டுள்ளது.
# துக்கிராலா

## போக்குவரத்து

உள்ளூர் போக்குவரத்தில், தெனாலி பேருந்து நிலையத்திலிருந்து மங்களகிரி மற்றும் விசயவாடா வரை ஆந்திர மாநில போக்குவரத்துப் பேருந்துகள் இயக்கப்படுகின்றன. தெனாலி - மங்களகிரி சாலை துக்கிராலா வழியாக செல்கிறது. கிராமப்புற சாலைகள் கிராமத்தை சிந்தலபுடி, இமானி, கே.ஆர்.கொண்டுரு, மஞ்சிகாலபுடி, மொராம்புடி, நம்பூரு, பெனுமுலி மற்றும் பெத்தபலேம் ஆகியவற்றுடன் இணைக்கின்றன.
# சென்னை விளாதிவசுத்தோக் கடல் பாதை

**சென்னை விளாதிவசுத்தோக் கடல் பாதை** (*Chennai Vladivostok Maritime Corridor*) இந்தியாவிற்கும் உருசியாவிற்கும் இடையிலான இருதரப்பு வர்த்தகத்தை அதிகரிக்கும் நோக்கில் சுமார் 5,600 கடல் மைல்கள் அல்லது சுமார் 10,300 கி.மீ. தொலைவு கொண்ட பாதையாகும். 2019 ஆம் ஆண்டு செப்டம்பர் மாதம் விளாடிவோசுடாக்கில் பிரதமர் நரேந்திர மோடி இந்த பாதைக்கான ஒப்பந்தத்தில் கையெழுத்திட்டார்.
# சென்னை விளாதிவசுத்தோக் கடல் பாதை

## பின்னணி

இந்தியாவின் கடல் வர்த்தகம் இதுவரை மும்பை-பீட்டர்சுபர்கு நகரங்களுக்கிடையிலான வழியில்தான் நடைபெற்றுவருகிறது. மும்பையிலிருந்து செயின்ட் பீட்டர்சுபர்க்கிற்குச் செல்லும் தற்போதைய பாதை சென்னை விளாடிவோசுடாக் கடல் பாதையைக்காட்டிலும் சுமார் 3000 கடல் மைல்கள் அதிகத் தொலைவு கொண்டதாகும். மொத்தமாக 40 நாட்கள் பயண நேரம் பிடிக்கும் என்பது குறிப்பிடத்தக்கது. ஒரு பெரிய கப்பல் சாதாரண பயண வேகமான ஒரு மணி நேரத்திற்கு 37-46 கிமீ வேகத்தில் பயணித்தால் கூட சென்னை விளாடிவோசுடாக் கடல்வழியை 10-12 நாட்களில் கடக்க முடியும். "சென்னை மற்றும் உருசியாவின் மிகப்பெரிய துறைமுக நகரமான விளாடிவோசுடாக் இடையே திறக்கப்படவுள்ள இவ்வழி இரண்டு பெரிய துறைமுகங்களுக்கிடையில் இணைப்பு இருப்பதை உறுதி செய்வதால் முக்கியத்துவம் பெற்ற வழியாகக் கருதப்படுகிறது.
# பி. என். ரெட்டி

**பொம்மிரெட்டி நரசிம்ம ரெட்டி** ( *Bommireddy Narasimha Reddy* ) (16 நவம்பர் 1908 - 8 நவம்பர் 1977) பி. என். ரெட்டி என்று பிரபலமாக அறியப்பட்ட இவர் ஓர் இந்தியத் திரைப்பட இயக்குநரும், தெலுங்குத் திரைப்படத்துறையில் ஆரம்பகால நபராகவும் இருந்தார்.  
பிரபல திரைப்படத் தயாரிப்பாளரான பி.நாகி ரெட்டி இவரது சகோதரராவார். தனது ஆரம்பகாலத் திரைப்படங்களான *வந்தே மாதரம்*, *தேவதா* போன்றவற்றில் சித்தூர் வி. நாகையாவை முன்னணி கதாபாத்திரத்தில் நடிக்க வைத்தார்.  
என். டி. ராமராவ் மற்றும் பானுமதி ஆகியோர் நடித்த இவரது "மல்லிஸ்வரி" (1951) என்ற திரைப்படம் இந்தியத் திரைப்படத்துறையின் உன்னதப் படங்களில் ஒன்றாகக் கருதப்படுகிறது. தென்னிந்தியாவிலிருந்து மதிப்புமிக்க தாதா சாகெப் பால்கே விருதை பெற்ற முதல் நபர் இவர். கடிதங்களில் முனிவர் என்ற கௌரவத்தைப் பெற்ற முதல் இந்திய திரைப்பட ஆளுமையாவார்.
# பி. என். ரெட்டி

## குழந்தைப் பருவம்

1908 நவம்பர் 16 ஆம் தேதி கடப்பா மாவட்டத்தின் புலிவெந்துலா அருகே, கொத்தப்பள்ளி கிராமத்தில் ஒரு விவசாயக் குடும்பத்தில் பிறந்தார். இவரது தந்தை நரசிம்ம ரெட்டி சென்னையிலிருந்து வெங்காயத்தை ஏற்றுமதி செய்து வந்தார்.
# பி. என். ரெட்டி

## விருதுகள்

- *பங்காரு பாப்பா* என்ற படத்துக்காக 1955 - தெலுங்கில் சிறந்த திரைப்படத்திற்கான இந்தியக் குடியரசுத் தலைவரின் வெள்ளிப் பதக்கம்
- *பாக்ய ரேகா* என்ற படத்துக்காக 1957 - தெலுங்கில் சிறந்த திரைப்படத்திற்கான மெரிட் சான்றிதழ்.
- *ரங்குலா ராட்டினம்* என்ற படத்துக்காக 1966 - தெலுங்கில் சிறந்த திரைப்படத்திற்கான தேசிய திரைப்பட விருது
- 1974 - தாதாசாகெப் பால்கே விருது
- *பங்காரு பஞ்சாரம்* (1969) என்ற படத்துக்காக பிலிம்பேர் சிறந்த திரைப்பட விருது (தெலுங்கு)
- பத்ம பூசண்
- கடிதங்களின் முனைவர்
# புலிவெந்துலா

**புலிவெந்துலா** (*Pulivendula*) என்பது இந்திய மாநிலமான ஆந்திராவிலுள்ள ஒய்.எஸ்.ஆர். கடப்பா மாவட்டத்திலுள்ள ஒரு நகரமாகும். பண்டைய நாட்டுப்புறக் கதைகளின்படி, இதன் பெயர் "புலி மண்டலம்" (புலிகளின் இருப்பிடம்) என்பதிலிருந்து உருவானது. இது முதலில் புலிகள் வசிக்கும் வனப்பகுதியாக இருந்தது. இது ஜம்மலமடுகு வருவாய் பிரிவின் புலிவெந்துலா வட்டத்தில் அமைந்துள்ளது.
# புலிவெந்துலா

## நிலவியல்

புலிவெந்துலா 14.4167° வடக்கிலும் 78.2333° கிழக்கிலும் அமைந்துள்ளது. இதன் சராசரி உயரம் 272 மீட்டர் (895 அடி).
# புலிவெந்துலா

## வரலாறு

புகழ்பெற்ற அரசியல்வாதிகளின் பிறப்பிடமாக புலிவெந்துலா நகரம் ஆந்திர மாநிலத்தில் நன்கு அறியப்பட்டிருக்கிறது. ஒய். எஸ். ராஜசேகர ரெட்டி 2004 முதல் 2009 வரை ஆந்திராவின் முதல்வர்களில் ஒருவராக இருந்தார். 2009 ஆந்திர பிரதேச சட்டமன்றத் தேர்தலில் அவர் முதல்வராக மீண்டும் தேர்ந்தெடுக்கப்பட்டார். ஆனால் மூன்று மாதங்களுக்குப் பிறகு 2009 செப்டம்பர் 2 ஆம் தேதி நல்லமல்லா வனத்திற்கு அருகே நடந்த ஒரு ஹெலிகாப்டர் விபத்தில் இறந்தார். தற்போது இவரது மகனும், ஒய். எஸ். ஆர். காங்கிரஸ் கட்சியின் தலைவருமான ஜெகன் மோகன் ரெட்டி ஆந்திர மாநில சட்டமன்றத்தின் தற்போதைய முதல்வராக உள்ளார்.
# புலிவெந்துலா

## யுரேனியம் சுரங்கம்

ஆகஸ்ட் 23, 2007 அன்று, பொருளாதார விவகாரங்களுக்கான அமைச்சரவைக் குழு (சி.சி.இ.ஏ) புலிவெந்துலாவிலிருந்து தெற்கே சுமார் 15 கி.மீ தொலைவில் உள்ள மபுச்சிந்தாலப்பள்ளி-தும்மலப்பள்ளியில் யுரேனியச் சுரங்கம் மற்றும் பதப்படுத்தும் தொழிற்சாலையை 11.06 பில்லியன் ரூபாய் (9 269.9 மில்லியன்) செலவில் நிறுவ ஒப்புதல் அளித்தது. இந்த ஆலையை இந்திய யுரேனிய நிறுவனம் நிறுவியது. 2007 ஆம் ஆண்டு நவம்பர் 20 ஆம் தேதி ஆந்திராவின் முதலமைச்சர் ஒய்.எஸ்.ராஜசேகர ரெட்டி அடிக்கல்லை அமைத்தார்.  
மார்ச் 2011 இல் ஆந்திராவின் தெற்கு கடப்பா படுகையில் உள்ள தும்மலப்பள்ளி பகுதியில் இயற்கை யுரேனியத்தின் பெரிய வைப்புக்கள் காணப்பட்டன. இந்த இருப்புக்கள் உலகின் மிக அதிக எண்ணிக்கையிலான முதல் 20 இடங்களில் இருப்பதை நிரூபிக்கக்கூடும்.
# சிக்குசு

**சிக்குஸ்** அல்லது **சிக்குசு** என்பது (மலாய்:*Chikus*; ஆங்கிலம்:*Chikus*; சீனம்:筑氏) மலேசியா, பேராக் மாநிலத்தில், ஈலிர் பேராக் மாவட்டத்தில் உள்ள ஒரு சிறுநகரம்.  
இந்த நகரத்திற்கு அருகில் சுங்கை பத்தாங் பாடாங்; சுங்கை மானிக் ஆறுகள் ஓடுகின்றன. அருகில் உள்ள நகரம் தெலுக் இந்தான். மிக அருகில் தாப்பா தொடருந்து நிலையம் உள்ளது. இது ஒரு கிராமப்புறச் சிறுநகரம்.
# சிக்குசு

## பொது

டிரான்ஸ் பேராக் - சுங்கை மானிக் நெல் வேளாண்மைத் திட்டத்திற்கு ஒரு முக்கியப் பகுதியாக விளங்குகிறது. இங்கு வாழ்பவர்களில் அதிகமானோர் மலாய்க்காரர்கள். நெல் வேளாண்மையில் ஈடுபட்டு உள்ளார்கள். மற்ற தொழில்கள் எண்ணெய்ப் பனை உற்பத்தி; டுரியான் பழத்தோட்டங்கள்.  
சிக்குசு ஒரு கிராமப்புற நகரமாக உள்ளதால் பிற நகரங்களில் இருந்து சற்று ஒதுக்குப் புறமாக அமைந்து உள்ளது. விரல்விட்டு எண்ணும் அளவிற்குத் தான் இந்தியர்கள் உள்ளார்கள். சீனர்களும் ஓரளவிற்கு உள்ளனர். கடைகள் வைத்து இருக்கிறர்ர்கள். 10 கி.மீ. அப்பால் []தாப்பா]] நகரம் உள்ளது. தாப்பா நகரில் தமிழர்கள் அதிகமாக வாழ்கிறார்கள்.
# சிக்குசு

## பொது

### அத்தாடூரி பாலம் பாதிப்பு

2021 சனவரி மாதம் தாப்பா பகுதியில் பெரும் வெள்ளம் ஏற்பட்டது. அதனால் சிக்குசு நகரத்திற்கு அருகில் இருந்த அத்தாடூரி (*Attaduri*) பாலம் பெரிதும் சிதைவுற்றது. 22 இலட்சம் ரிங்கிட் செலவில் செப்பனிடும் வேலைகள் நடைபெற்று வருகின்றன.
# இந்திய 20 ரூபாய் நாணயம்

**இந்திய 20 ரூபாய் நாணயம்** (*Indian 20-rupee coin*) என்பது இந்திய ரூபாயின் ஒரு முகமதிப்பாகும். 2019 ஆம் ஆண்டில் அறிமுகப்படுத்தப்பட்டதிலிருந்து இந்தியாவில் மிக உயர்ந்த மதிப்புள்ள சுழற்சி நாணயமாக 20 ரூபாய் நாணயம் உள்ளது. இந்த நாணயம் பொது மக்கள் பயன்பாட்டுக்காக 2020 ஆம் ஆண்டு மார்ச்சு மாதம் வெளியிடப்படுவதாக திட்டமிடப்பட்டது. ஆனால் கோவிட்-19 ஊரடங்கு காரணமாக இதே ஆண்டு மே மாதம் வெளியிடுவதென மாற்றப்பட்டு இதர புதிய ரூபாய் நோட்டுகளுடன் வெளியிடப்பட்டது. தற்போது காகித 20 ரூபாய் தாளுடன் சேர்த்து இந்த 20 ரூபாய் நாணயமும் நடைமுறையில் பயன்படுத்தப்படுகிறது.
# இந்திய 20 ரூபாய் நாணயம்

## விளக்கம்

இப்புதிய 20 ரூபாய் நாணயம் பன்னிரு கோணங்கள் கொண்ட ஒரு பல்கோண நாணயமாகும். இரண்டு நாணயங்களை ஒன்றிணைத்தது போன்ற தோற்றத்தில் இரண்டு நிறங்களில் இந்நாணயம் வெளியிடப்படுகிறது. மேலும் நாணயம் 27 மில்லிமீட்ட வெளிப்புற வளைய விட்டமும் 8.54 கிராம் எடையும் கொண்டுள்ளது. 65 சதவீதம் தாமிரம், 15 சதவீதம் துத்தநாகம் மற்றும் 20 சதவீதம் நிக்கல் என்ற இயைபில் நாணயத்தின் வெளிவளையமும், உள்வளையம் அதாவது மையத்துண்டு 75 சதவீதம் தாமிரம், 20 சதவீதம் துத்தநாகம் மற்றும் 5 சதவீதம் நிக்கல் என்ற இயைபிலும் தயாரிக்கப்படுகிறது. அகமதாபாத்தின் தேசிய வடிவமைப்பு நிறுவன மாணவர்களின் உதவியுடன் இந்த நாணயம் வடிவமைக்கப்பட்டுள்ளது.
# இந்திய 20 ரூபாய் நாணயம்

## நாணயத்தின் முகப்பு

கீழ் பகுதியில் “சத்யமேவ ஜெயதே” என்று பொறிக்கப்பட்ட புராணக்கதை கொண்ட அசோக தூணுடன் இடது புற எல்லையில் இந்தி மொழியில் “பாரத்” என்ற சொல்லும், வலது எல்லையில் ஆங்கிலத்தில் “இந்தியா” என்ற சொல்லும் பொறிக்கப்பட்டு உள்ளது.
# இந்திய 20 ரூபாய் நாணயம்

## பின்புறம்

நாணயத்தின் முகம் “20” என்ற முகமதிப்பைக் கொண்டிருக்கிறது. இம்முகமதிப்புக்கு மேலே ரூபாய் சின்னம் காட்சியளிக்கிறது. இந்தியாவின் விவசாய அம்சத்தை சித்தரிக்கும் வகையில் நாணயத்தின் இடது புற எல்லையில் தானியங்களின் வடிவமைப்பும், மேல் வலது மற்றும் கீழ் வலது எல்லைகளில் இந்தி மொழியில் ரூ 20 என்ற சொல்லும், ஆங்கிலத்தில் ரூ 20 என்ற என்ற சொல்லும் காட்சியளிக்கின்றன. பன்னாட்டு எண் முறையில் நாணயத்தின் தயாரிப்பு ஆண்டு இடது எல்லையின் மையமாக சித்தரிக்கப்பட்டுள்ளது.
# ஜெர்லுன்

**ஜெர்லுன்** (மலாய்:*Jerlun*; ஆங்கிலம்:*Jerlun*; சீனம்:杰伦) என்பது மலேசியா, கெடா மாநிலத்தில், குபாங் பாசு மாவட்டத்தில் (*Kubang Pasu District*) உள்ள ஒரு நகரம். பெர்லிஸ் மாநிலத்திற்கு தெற்கே உள்ளது. இது ஒரு கிராமப்புற நகரம்.  
இந்த நகரத்திற்கு அருகில் கோலா ஜெர்லுன் எனும் கடற்கரை கிராமம் உள்ளது. இந்தக் கிராமம் மீன்பிடித் தொழிலுக்கு மிகவும் புகழ்பெற்றது.
# ஜெர்லுன்

## பொது

ஜெர்லுன் எனும் பெயரில் மக்களவை நாடாளுமன்றத் தொகுதியும் உள்ளது. 14-ஆவது மலேசியப் பொதுத் தேர்தல் 2018-ஆம் ஆண்டு நடைபெற்றது. மலேசிய அரசியலில் ஒரு பெரிய மாற்றத்தை ஏற்படுத்திய பொதுத் தேர்தல்.  
அந்தத் தேர்தலில், ஜெர்லுன் நாடாளுமன்றம், ஜித்ரா சட்டமன்றம் என இரண்டிலும் முன்னாள் மலேசியப் பிரதமர் துன் மகாதீரின் மகன் முக்ரிஸ் மகாதீர் போட்டியிட்டு வெற்றி பெற்றார்.
# தேசிய தேயிலை நாள்

**தேசிய தேயிலை நாள்** (*National Tea Day*) ஐக்கிய இராச்சியத்தில் ஒவ்வோர் ஆண்டும் ஏப்ரல் மாதம் 21 ஆம் நாள் அனுசரிக்கப்படுகிறது.தேநீர் குடிப்பதைக் கொண்டாடுவதற்காகவே இங்கு தேசிய தேயிலை தினம் அனுசரிக்கப்படுகிறது.  
இக்கொண்டாட்டத்தின் ஒரு பகுதியாக தேநீர் கடைகள், உணவு விடுதிகள் மற்றும் தேநீர் விடுதிகள் மற்றும் தேநீர் தொடர்பான விற்பனை நிலையங்களில் சிறப்பு நிகழ்வுகள் நடைபெறும். தொண்டு நிதி திரட்டும் நிகழ்வுகளும் நாடு முழுவதும் நடைபெறும். இலண்டனில் உள்ள பிரமாண்டமான சிசுவிக் இல்லத்தில் ஒரு தேநீர் திருவிழா விமரிசையாக நடைபெறும்.
பிரபலமான தேயிலை நிறுவனங்கள் தனித்தனியாக தினசரிகள், இணைய செய்திதாள்கள், உள்ளூர் செய்தித்தாள்கள் போன்றவற்றில் அந்நிறுவன தேநீரின் சிறப்பு அம்சங்களையும் விளம்பரங்களையும் வெளியிட்டு விழாவை மேலும் சிறக்கச் செய்வர்.
# வெங்கடகிரி

**வெங்கடகிரி** ( *Venkatagiri* ) என்பது இந்திய மாநிலமான ஆந்திராவின் நெல்லூர் மாவட்டத்திலுள்ள ஒரு நகரமாகும். இது வெங்கடகிரி மண்டலத்தின் நகராட்சியும் வெங்கடகிரி மண்டலத் தலைமையகமும் ஆகும். வெங்கடகிரியின் பழைய பெயர் "காளி மில்லி". வரலாற்று சிறப்பு மிக்க இந்த நகரம் கைத்தறி பருத்தி புடவைகளுக்கு பிரபலமானது. இது இந்திய குடியரசில் ஒருங்கிணைக்கப்பட்ட ஒரு சிறிய இராச்சியத்தின் ஒரு பகுதியாகும்.
# வெங்கடகிரி

## வரலாறு

வெங்கடகிரி முதலில் 17ஆம் நூற்றாண்டில் வரை காளி மில்லி என அறியப்பட்டது. விஜயநகர பேரரசின் கீழ் கோபுரி பாளையக்காரர்களால் ஆளபட்டு வந்தது. விஜயநகரத்தின் அரவிடு வம்சத்தைச் சேர்ந்த இரண்டாம் பெத்த வெங்கடபதி ராயனின் உறவினரும் மதுராந்தகத்தின் நாயக்கனும் வேலுகோட்டி ராஜாவின் மருமகனுமான இரெச்செர்லா வெங்கடாத்ரி நாயுடுவால் தோற்கடிக்கப்பட்டனர். பின்னர், இந்த கிராமத்திற்கு வெங்கடகிரி என்று பெயர் மாற்றப்பட்டது. 17ஆம் நூற்றாண்டின் நடுப்பகுதியில் வேலகோட்டி ஆட்சியாளர்கள் தங்கள் தலைநகரை வெங்கடகிரிக்கு மாற்றினர். அது இந்தியாவின் சுதந்திரம் வரை ஒரு ஜமீந்தாரியாக நீடித்தது. இது கைவல்ய ஆறு மற்றும் கோதேரு ஆறு ஆகிய இரண்டு ஆறுகளுக்கிடையில் அமைந்துள்ளது.
# கோயில்கள்

வெங்கடகிரியில் காசி விசுவநாதர் கோயில், இராமலிங்கேசுவர சுவாமி கோயில், பிரசன்னா வெங்கடேசுவர சுவாமி கோயில், பொலேரம்மா கோயில் மற்றும் பெருமல்ல சுவாமி கோயில் ஆகிய கோயில்கள் அமைந்துள்ளன.
# கோயில்கள்

## நிலவியல்

வெங்கடகிரி 13.9667 ° வடக்கிலும் 79.5833 ° கிழக்கிலும் அமைந்துள்ளது . இது சராசரியாக 60 மீட்டர் (197 அடி) உயரத்தில் உள்ளது.
# கோயில்கள்

## புள்ளிவிவரங்கள்

2001 இந்திய மக்கள் தொகைக் கணக்கெடுப்புப்படி, வெங்கடகிரி வட்டத்தில் 200,000 என்ற அளவில் மக்கள் தொகை இருந்தது. இது 58 வருவாய் கிராமங்களைக் கொண்டுள்ளது. 6-1-2005இல் நகராட்சியாக மாறியது. நகராட்சியின் மொத்த மக்கள் தொகை 52,478 ஆகும். நகரின் சராசரி கல்வியறிவு விகிதம் 67% ஆகும். இது தேசிய சராசரியான 59.5% ஐ விட அதிகமாகும். நகராட்சியின் மொத்த பரப்பளவு 23.50 கி.மீ. ஆகும்.
# கோயில்கள்

## நிர்வாகம்

வெங்கடகிரி நகராட்சி 2005 ஆம் ஆண்டில் தரம் III நகராட்சியாக உருவாக்கப்பட்டது . மேலும், 25.43 கி.மீ. 2 (9.82 சதுர மைல்) பரப்பளவைக் கொண்டுள்ளது.
# கோயில்கள்

## பொருளாதாரம்

நகரத்திலும் அதைச் சுற்றிலும் நெய்யப்பட்ட வெங்கடகிரி புடவை ஆந்திராவின் புவியியல் சார்ந்த குறியீடுகளில் ஒன்றாகும், மேலும் பொருட்களின் புவியியல் குறிகாட்டிகள் (பதிவு மற்றும் பாதுகாப்பு) சட்டம், 1999 இல் பதிவு செய்யப்பட்டது .
# மியூகோமிகோசிசு

மியூகோர்மைகோசிஸ் (*Mucormycosis*) என்பது மியூகோர்மைசிடிஸ் வரிசைப் பூஞ்சைகளால் ஏற்படும் தொற்றினைக் குறிப்பதாகும். இது ஊசிக் காளன், ரைசோபசு, அப்சிடியா மற்றும் கனின்ங்ஹேமெல்லா பேரினப் பூஞ்சைகளால் ஏற்படும் தொற்றினைக் குறிக்கின்றது.  
இந்த நோய் தொற்று பெரும்பாலும் இரத்த நாளம் மற்றும் அதைச் சுற்றியுள்ள இடங்களில் பூஞ்சை ஹைபாக்களால் அறியப்படுகிறது. நீரிழிவு நோயாளிகள், கடுமையாக நோயெதிர்ப்பு குறைபாடுள்ள நபர்களுக்கு உயிருக்கு ஆபத்தானது.  
"மியூகோசிசு" மற்றும் "ஜைகோமைகோசிஸ்" ஆகியவை சொற்கள் சில நேரங்களில் ஒன்றுக்கொன்று மாற்றாகப் பயன்படுத்தப்படுகின்றன. எனினும், நுகப்பூஞ்சைத் தொகுதி (சைகோமைகோட்டா) என்று இவை அடையாளம் காணப்பட்டுள்ளது. பலதொகுதிமரபு உயிரினத் தோற்றம் கொண்ட சைகோமைகோட்டா நவீன பூஞ்சை வகைப்பாட்டில் சேர்க்கப்படவில்லை. மேலும், சைகோமைகோசிசில் என்டோமோப்தோரல்சும் அடங்கும், மியூகோமிகோசிசு இந்த குழுவை விலக்குகிறது.  
இந்நிலையில் முறைசாரா முறையில் **கருப்பு பூஞ்சை(கறுப்பு பூஞ்சை)** எனக் குறிப்பிடப்படுகிறது.
# மியூகோமிகோசிசு

### மியூகோமிகோசிசுவகைகள்

- சைனஸ் மற்றும் மூளை மியூகோமிகோசிசு என்பது மூளைக்குப் பரவக்கூடிய சைனஸில் ஏற்படும் தொற்று ஆகும். கட்டுப்பாடற்ற நீரிழிவு நோயாளிகளுக்கும், சிறுநீரக மாற்று அறுவை சிகிச்சை செய்தவர்களுக்கும் இந்த வகை மியூகோமிகோசிசுமிகவும் பொதுவானது.
- நுரையீரல் மியூகோமிகோசிசு என்பது புற்றுநோயால் பாதிக்கப்பட்டவர்களிடமும், உறுப்பு மாற்று அறுவை சிகிச்சை அல்லது குருத்தணு செல் மாற்று அறுவை சிகிச்சை செய்தவர்களிடமிருந்தும் மிகவும் பொதுவான வகை மியூகோமிகோசிசு ஆகும்.
- பெரியவர்களை விடச் சிறு குழந்தைகளிடையே இரைப்பை குடல் மியூகோமிகோசிசு மிகவும் பொதுவானது. குறிப்பாக முன்கூடிய மற்றும் குறைந்த பிறப்பு எடை கொண்ட குழந்தைகளுக்கு 1 மாதத்திற்கும் குறைவான வயதுடையவர்கள், நுண்ணுயிர் எதிர்புகள், அறுவை சிகிச்சைகள் அல்லது மருந்துகள் மற்றும் கிருமிகள் மற்றும் நோய்களை எதிர்த்துப் போராடும் உடலின் திறனைக் குறைக்கும். 9-10
- தோல் மியூகோமிகோசிசு: தோலில் ஒரு இடைவெளி மூலம் பூஞ்சைகள் உடலுக்குள் நுழைந்த பிறகு ஏற்படுகிறது (எடுத்துக்காட்டாக, அறுவை சிகிச்சைக்குப் பிறகு, ஒரு தீக்காயம் அல்லது பிற வகை தோல் அதிர்ச்சி). நோயெதிர்ப்பு மண்டலங்களைப் பலவீனப்படுத்தாத மக்களிடையே இது மியூகோமிகோசிஸின் மிகவும் பொதுவான வடிவமாகும்.
- உடலின் மற்றொரு பகுதியைப் பாதிக்கும் வகையில் இரத்த ஓட்டத்தில் தொற்று பரவும் போது பரவக்கூடிய மியூகோமிகோசிசு ஏற்படுகிறது. நோய்த்தொற்று பொதுவாக மூளையைப் பாதிக்கிறது, ஆனால் மண்ணீரல், இதயம் மற்றும் தோல் போன்ற பிற உறுப்புகளையும் பாதிக்கும்.
# மியூகோமிகோசிசு

### அறிகுறிகள்

மியூகோமிகோசிசு சைனஸ்கள், மூளை அல்லது நுரையீரலை அடிக்கடி பாதிக்கிறது. வாய்வழி குழி அல்லது மூளையினைப் மியூகோமிகோசிசுன் தொற்று பொதுவான பாதிக்கும் உறுப்புகளாகும். இருப்பினும் பூஞ்சை உடலின் பிற பகுதிகளான இரைப்பை குடல், தோல் மற்றும் பிற உறுப்புகளையும் பாதிக்கலாம். அரிதாக இவை தாடையினைப் பாதிக்கலாம். பொதுவாக இப்பகுதியில் இரத்த ஓட்டம் காரணமாகப் பூஞ்சை தொற்று தடுக்கப்படினும், மியூகோமிகோசிசு தீவிர பூஞ்சைகள் இப்பகுதியிலும் தொற்றும் தன்மையுடையது.  
மியூகோமிகோசிசு தொற்றினை அடையாளம் காணப் பல முக்கிய அறிகுறிகள் உள்ளன. அவற்றுள் ஒன்று இரத்த நாளங்களில் பூஞ்சை படையெடுப்பு ஆகும். இதன் விளைவாக இரத்த உறைவு உருவாகிறது. இதனால் இரத்த இழப்பு காரணமாக இப்பகுதியினைச் சுற்றியுள்ள திசு இறப்பு ஏற்படுகிறது. இந்த நோய் மூளை சம்பந்தம் உடையதது எனவே, இதன் அறிகுறிகளாகக் கண்களுக்குப் பின்னால் ஒரு பக்க தலைவலி, முக வலி, காய்ச்சல் , கருப்பு நிறி சளி வெளியேற்றம் மற்றும் கண் வீக்கத்துடன் கடுமையான புரையழற்சி ஆகியவை அடங்கும். நோய்த்தொற்றின் ஆரம்பக் கட்டங்களில் பாதிக்கப்பட்ட தோல் சாதாரணமாகக் தோன்றக்கூடும். இந்த தோல் விரைவாகச் சிவந்து, திசு இறப்பு காரணமாக இறுதியில் கருப்பு நிறமாக மாறும் முன் வீக்கமடையக்கூடும்.
# மியூகோமிகோசிசு

## ஆபத்து காரணிகள்

எச்.ஐ.வி / எயிட்சு, கட்டுப்பாடற்ற நீரிழிவு நோய், நிணநீர்க்குழியப் புற்றுநோய், சிறுநீரகச் செயலிழப்பு, உறுப்பு மாற்று அறுவை சிகிச்சை, நீண்ட கால கார்டிகோஸ்டீராய்டு மற்றும் நோயெதிர்ப்பு தடுப்பு சிகிச்சை, கல்லீரல் இழைநார் வளர்ச்சி ஆற்றல் ஊட்டக்குறை, மற்றும் டிஃபெராக்ஸமைன் சிகிச்சை ஆகியவை முன் கணிப்பு காரணிகள். இருப்பினும் வெளிப்படையான முன் கணிப்பு காரணிகள் இல்லாத மியூகோமிகோசிசுகளும் பதிவாகியுள்ளன.  
கார்டிகோஸ்டீராய்டுகள் பொதுவாக கோவிட்-19 நோய்த்தொற்றின் சிகிச்சையில் பயன்படுத்தப்படுகின்றன மற்றும் கொரோனா வைரஸ் நோய்த்தொற்றின் காரணமாக உடலின் நோயெதிர்ப்பு மண்டலத்தில் ஏற்படும் சேதத்தைக் குறைக்கின்றன. இவை நோயெதிர்ப்புத் தடுப்பு மருந்துகளாகும் மேலும் நீரிழிவு மற்றும் சாதாரண நோயாளிகளின் இரத்த சர்க்கரை அளவை அதிகரிக்கின்றன. இந்த இரண்டு விளைவுகளும் மியூகோமிகோசிசு நிகழ்வுகளுக்குப் பங்களிக்கக்கூடும் என்று கருதப்படுகிறது.
# மியூகோமிகோசிசு

## நோய் கண்டறிதல்

திசு ஒத்தடம் அல்லது வெளியேற்றம் மியூகோமிகோசிசு நோயறிதலில் பொதுவாக நம்பமுடியாதவை என்பதால், சம்பந்தப்பட்ட திசுக்களின் உயிரகச்செதுக்குஎடுக்கப்பட்டு ஆராயப்படுகிறது.
# மியூகோமிகோசிசு

## சிகிச்சை

மியூகோமிகோசிசு தொற்று சந்தேகிக்கப்பட்டால், நோயின் விரைவான பரவல் மற்றும் அதிக இறப்பு விகிதம் காரணமாக ஆம்போடெரிசின் பி சிகிச்சையை உடனடியாக தரவேண்டும். ஆரம்ப சிகிச்சையானது நோய்த்தொற்றை ஒழிப்பதை உறுதிசெய்யத் தொடங்கிய பின்னர் ஆம்போடெரிசின் பி வழக்கமாகக் கூடுதல் 4–6 வாரங்களுக்கு வழங்கப்படுகிறது. அஸ்பெர்ஜிலோசிசு மற்றும் மியூகோமைகோசிசு தொற்றுக்கு சிகிச்சைக்கு இசாவுகோனசோல் மருந்திற்குச் சமீபத்தில் அமெரிக்காவின் உணவு மற்றும் மருந்து அமைப்பு அனுமதி வழங்கியுள்ளது.  
ஆம்போடெரிசின் பி அல்லது போசகோனசோலின் வழங்கப்பட்டபின், "பூஞ்சை பந்தை " அறுவை சிகிச்சை மூலம் அகற்றுவது சுட்டிக்காட்டப்பட்டுள்ளது. நோய் மீண்டும் தோன்றுவதற்கான அறிகுறி தெரிவதைக் கவனமாகக் கண்காணிக்கவேண்டும்.  
அறுவை சிகிச்சை சிகிச்சை மிகவும் கடுமையானதாக இருக்கும். சில சந்தர்ப்பங்களில் நாசி குழி மற்றும் மூளை சம்பந்தப்பட்ட நோய்களில், பாதிக்கப்பட்ட மூளை திசுக்களை அகற்றுதல் தேவைப்படலாம். சில சந்தர்ப்பங்களில் அறுவை சிகிச்சை முகத்தோற்றத்தினைச் சிதைக்கக்கூடும். ஏனெனில் இது அண்ணம், நாசி குழி அல்லது கண் கட்டமைப்புகளை அகற்றுவதை உள்ளடக்கியது. அறுவை சிகிச்சை ஒன்றுக்கு மேற்பட்ட அறுவை சிகிச்சையாகக் கூட நீட்டிக்கப்படலாம். ஹைபர்பரிக் ஆக்ஸிஜன் ஒரு சரிசெய்தல் சிகிச்சையாகப் பயனளிக்கும் என்று அனுமானிக்கப்பட்டுள்ளது. ஏனெனில் அதிக ஆக்ஸிஜன் அழுத்தம் பூஞ்சையினைக் கொல்ல நடுவமைநாடியின் (நியூட்ரோபில்) திறனை அதிகரிக்கிறது.
# மியூகோமிகோசிசு

## முன்கணிப்பு

பெரும்பாலான சந்தர்ப்பங்களில், மியூகோமிகோசின் முன் கணிப்பு மோசமாக உள்ளது மற்றும் நோய் அதன் வடிவம் மற்றும் தீவிரத்தைப் பொறுத்து மாறுபட்ட இறப்பு விகிதங்களைக் கொண்டுள்ளது. காண்டாமிருக வடிவத்தில், இறப்பு விகிதம் 30% முதல் 70% வரை உள்ளது, அதேசமயம் பரவப்பட்ட மியூகோமைகோசிஸ் இல்லையெனில் ஆரோக்கியமான நோயாளியின் மிக உயர்ந்த இறப்பு விகிதத்தையும், இறப்பு விகிதம் 90% வரை இருக்கும். எய்ட்ஸ் நோயாளிகளுக்கு இறப்பு விகிதம் கிட்டத்தட்ட 100% ஆகும். மியூகோமைகோசிஸின் சாத்தியமான சிக்கல்களில் நரம்பியல் செயல்பாட்டின் ஓரளவு இழப்பு, குருட்டுத்தன்மை மற்றும் மூளை அல்லது நுரையீரல் நாளங்களின் உறைதல் ஆகியவை அடங்கும்.
# மியூகோமிகோசிசு

## தொற்றுநோயியல்

மியூகோமைகோசிசு என்பது மிகவும் அரிதான தொற்றுநோயாகும். இதில் நோயாளிகளின் வரலாறுகளையும் நோய்த்தொற்றின் நிகழ்வுகளையும் காண்பது கடினம். எவ்வாறாயினும், அமெரிக்க புற்றுநோய் மையம் ஒன்றில் 0.7% பிணக்கூறு ஆய்வின் படி, அந்த மையத்தில் 100,000 நோயாளிகளில் சுமார் 20 நோயாளிகளுக்கு மைகோமிகோசிஸ் இருப்பது தெரியவந்தது. அமெரிக்க ஐக்கிய நாடுகளில், மியூகோமைகோசிசு பொதுவாக மூளை சுவாசப் பாதைகளில் காணப்படுகிறது. இதனால் இரத்தச் சர்க்கரை அதிகரிப்பு மற்றும் வளர்சிதை மாற்ற அமிலத்தன்மை (எ.கா. டி.கே.ஏ ) ஏற்படுகிறது. பெரும்பாலான சந்தர்ப்பங்களில், நோயாளி நோயெதிர்ப்பு குறைபாடுடையவராக இருப்பார். இவை பொதுவாகப் பூஞ்சை வித்திகளின் அதிர்ச்சிகரமான செலுத்தியதன் காரணமாக இருக்கின்றன. சர்வதேச அளவில், இத்தாலிய மதிப்பாய்வில் கடுமையான லுகேமியா நோயாளிகளில் 1% நோயாளிகளுக்கு மியூகோமிகோசிசு கண்டறியப்பட்டது.
# மியூகோமிகோசிசு

## தொற்றுநோயியல்

### நோய்தொற்று

அமெரிக்காவின் ஒவ்வொரு மருத்துவமனையும் அவற்றின் வசதிகளுக்குள் ஏற்படும் தொற்று அதிகரிப்பு குறித்த விவரங்களை வெளியிடத் தேவையில்லை. 2014ஆம் ஆண்டில், தொலைக்காட்சி மற்றும் செய்தித்தாள் அறிக்கைகள் ஒரு குழந்தை மருத்துவ இதழில் ஒரு கட்டுரைக்குப் பதிலளித்த பின்னர் வெளிவந்தன. அசுத்தமான மருத்துவமனை துணி தொற்றுநோயைப் பரப்புவது கண்டறியப்பட்டது. 2018 ஆம் ஆண்டு ஆய்வில், அமெரிக்க மருத்துவமனைகளுக்கு வழங்கப்பட்ட புதிதாகச் சலவை செய்யப்பட்ட பல மருத்துவமனை துணிகளில் மியூகோரலசால் மாசுபட்டுள்ளது.  
2011 ஜோப்ளின் சூறாவளியை அடுத்துத் தொற்று தொற்று ஏற்பட்டது. ஜூலை 19, 2011க்குள் மொத்தம் 18 சந்தேகிக்கப்படும் நோய்த்தொற்றுகள் தோல் மியூகோமைசிசு 13 தொற்றுகள் உறுதி காணப்பட்டுள்ளன. உறுதி தொற்று ஒன்று 1) இழையநசிவு என வரையறுக்கப்பட்டது. இவருக்குப் பூஞ்சை நோயெதிர் சிகிச்சை அறுவை சிகிச்சை புண்ணான பகுதி இறந்த திசு நீக்கம் தேவைப்படுகிறது. 2) மே 22 அன்று அல்லது அதற்குப் பிறகு தொடங்கிய தொற்று மற்றும் 3) நேர்மறையான பூஞ்சை வளர்ப்பு அல்லது மரபணு வரிசை முறை. ஜூன் 17க்குப் பிறகு இது தொடர்பான கூடுதல் தொற்றுகள் எதுவும் தெரிவிக்கப்படவில்லை. பத்து நோயாளிகளுக்குத் தீவிர சிகிச்சைப் பிரிவில் அனுமதி தேவைப்பட்டது, இதில் ஐந்து பேர் இறந்தனர்.  
முந்தைய இயற்கை பேரழிவுகளுக்குப் பிறகு தோல் மியூகோமிகோசிசு பதிவாகியுள்ளது. இருப்பினும், இது ஒரு சூறாவளிக்குப் பிறகு நிகழும் முதல் அறியப்பட்ட நோய்த்தொகுப்பு ஆகும். குப்பைகளைச் சுத்தம் செய்யும் நபர்களில் நோய்த்தொற்றுகள் எதுவும் கண்டறியப்படவில்லை. ஆனால், அசுத்தமான பொருட்களால் ஏற்படும் ஊடுருவக்கூடிய காயங்கள் மூலம் பரவல் ஏற்பட்டதாக நம்பப்படுகிறது (எ.கா. மரக்கட்டில் பிளவுகளிலிருந்து).  
கோவிட் 19 பெருந்தொற்றின் போது, தடுப்பாற்றடக்கிகளுக்கு சிகிச்சை இணைக்கப்பட்ட பல கோவிட் 19 பாதிப்பு இந்தியாவில் அறியப்பட்டுள்ளன. இவை கோவிட்-19 தொடர்புடைய மியூகோமிகோசிசு எனப்படுகிறது.. அகமதாபாத்தில், 2020 டிசம்பர் நடுப்பகுதியில் ஒன்பது இறப்புகள் உட்பட 44 நோய்த் தொற்று பதிவாகியுள்ளன. மும்பை மற்றும் டெல்லியிலும் நோய்த்தொற்று பதிவாகியுள்ளன. In 2021, more cases were also reported throughout India.
# தேராதூன் இலக்கியத் திருவிழா

**தேராதூன் இலக்கியத் திருவிழா** (*Dehradun Literature Festival*) ஆண்டுதோறும் இந்தியாவின் உத்தராகண்டம் மாநிலத்திலுள்ள தேராதூன் நகரத்தில் நடைபெறும் இலக்கிய விழாவைக் குறிக்கும். பிரபலமான சமூக சேவையாளரான சாம்ராந்த் விர்மானியால் தேராதூன் இலக்கியத் திருவிழா நிறுவப்பட்டது.
# தேராதூன் இலக்கியத் திருவிழா

## வரலாறு

தனது சொந்த ஊராக இருந்த டூன் பள்ளத்தாக்கை புகழ் பெறச் செய்யவேண்டும் என்ற நோக்கத்தோடு தேராதூன் இலக்கியத் திருவிழா 2016 ஆம் ஆண்டு சாம்ராந்த் விர்மானி இத்திருவிழாவை தொடங்கினார். பிரித்தானிய வம்சாவளியில் பிறந்த ஒரு இந்திய எழுத்தாளரான ரஸ்கின் பாண்டு தேராதூன் இலக்கியத் திருவிழாவின் அடையாள தூதுவராக சிறப்பு சேர்த்தார்.  
- சோபா டே
- இலட்சுமி நாராயண் திரிபாதி
- சுசித்ரா கிருஷ்ணமூர்த்தி
- பியுஷ் மிஷ்ரா
- கிரண் மேன்ரால்
- ரக்சந்த யலீல்
- பிசாய்லக்சுமி நந்தா
- திவ்ய பிரகாசு துபே
- அசோக் சக்ரதார்
- இரிதாயேசு ஜோசி
- லக்சுமி பண்டு
- சுசில் பகுகுணா
- டிரெபன் சிங் சவுகான்
- ராச்சேகர்
- சம்ரிட் சாகி
- அனுச் திவாரி
- சாவி சர்மா
- மோனா வெர்மா
# தேராதூன் இலக்கியத் திருவிழா

## 2018 ஆம் ஆண்டு தேராதூன் இலக்கியத் திருவிழா

2018 ஆம் ஆண்டு சனவரியில் நடைபெற்ற இரண்டாம் ஆண்டு தேராதூன் இலக்கியத் திருவிழாவை பாலிவுட் நடிகர் சத்ருகன் சின்கா தொடங்கி வைத்தார். இவரது வாழ்க்கை வரலாற்றை எழுதிய திரைப்பபட விமர்சகரும் எழுத்தாளருமான பிரதான் பாரதி உடன் பங்கேற்றார்.
# எஸ்.எம் என்டர்டெயின்மெண்ட்

**எஸ்.எம் என்டர்டெயின்மெண்ட்** (SM Entertainment/SM엔터테인먼트) என்பது 1995 ஆம் ஆண்டில் லீ சூ-மேன் என்பவரால் நிறுவப்பட்ட தென் கொரியாவின் மிகப்பெரிய பொழுதுபோக்கு நிறுவனம் ஆகும். இந்நிறுவனம் சூப்பர் ஜூனியர், எக்சோ, கேர்ள்ஸ் ஜெனரேஷன், ஷைனி போன்ற ஏராளமான கே-பாப் நட்சத்திரங்களை உருவாக்கி பிரபலப்படுத்தியுள்ளது என்பது குறிப்பிடத்தக்கது.
# கேர்ள்ஸ் ஜெனரேஷன்

**கேர்ள்ஸ் ஜெனரேஷன்** (소녀시대) என்பது எஸ்.எம் என்டர்டெயின்மெண்ட் நிறுவனத்தால் 2007 முதல் 2017 ஆம் ஆண்டு வரை இயங்கிவந்த தென் கொரிய நாட்டு பெண்கள் இசைக்குழு ஆகும். இந்த குழு 2007 ஆம் ஆண்டு சன்னி, க்வோன் யூ-ரி, இம் யூன்-ஆ, சியோஹூன், தையியோன், ஜெசிகா, சோய் சூ-யூங், டிஃப்பனி யங் மற்றும் கிம் ஹியோ-யியோன் போன்ற ஒன்பது உறுப்பினர்களுடன் ஆரம்பிக்கப்பட்டது. செப்டம்பர் 2014 அன்று ஜெசிகா இக்குழிவில் இருந்து விலகி தற்பொழுது எட்டு உறுப்பினர்கள் உள்ளனர்.  
இக்குழுவானது தென் கொரியாவில் முக்கிய குழுவில் ஒன்றாகவும் மற்றும் உலகளவில் மிகவும் பிரபலமான கே-பாப் குழுக்களில் ஒன்றாகவும் உள்ளது. இது ஏராளமான பாராட்டுகளையும் 'தி நேஷன்ஸ் கேர்ள் குரூப்' என்ற மரியாதைக்குரிய புனைப்பெயரையும் தங்கள் சொந்த நாட்டிலே பெற்றுள்ளது என்பது குறிப்பிடத்தக்கது.  
இந்த குழு ஆகஸ்ட் 2007 இல் "இன்ட் தி நியூ வேர்ல்ட்" என்ற தனிப்பாடலுடன் அறிமுகமானது. மற்றும் 2009 ஆம் ஆண்டில் "கீ" என்ற தனிப்பாடலுடன் புகழ் பெற்றது, இது தொடர்ச்சியாக ஒன்பது வாரங்களுக்கு சாதனை படைத்த கேபிஎஸ் தொலைக்காட்சியின் 'மியூசிக் பேங்க்' என்ற நிகழ்ச்சியில் முதலிடத்தைப் பிடித்துள்ளது.
| } |
| --- |
# சுற்றுச்சூழல் மறுவாழ்வுக்கான வன ஆராய்ச்சி மையம்

**சுற்றுச்சூழல் மறுவாழ்வுக்கான வன ஆராய்ச்சி மையம்** (*Forest Research Centre for Eco-Rehabilitation*)(FRCER) என்பது தேராதூனில் உள்ள இந்திய வன ஆராய்ச்சி மற்றும் கல்வி குழுவின் கீழ் செயல்படும் ஒரு மேம்பட்ட மையமாகும். இது 1992இல் உத்திரப் பிரதேசத்தில் உள்ள பிரயாகராஜ் (அலகாபாத்) நிறுவப்பட்டது. கிழக்கு உத்தரப்பிரதேசம், வடக்கு பீகார் மற்றும் உத்திரப் பிரதேசம் மற்றும் மத்தியப் பிரதேசத்தின் விந்தியன் மண்டலத்தில் உள்ள சமூக வனவியல் மற்றும் சுற்றுச்சூழல் மறுவாழ்வு துறையில் தொழில்சார் சிறப்பை வளர்ப்பது மற்றும் இந்த மையத்தின் நோக்கமாகும்.
# சுற்றுச்சூழல் மறுவாழ்வுக்கான வன ஆராய்ச்சி மையம்

## ஆராய்ச்சி

- நடவு பங்கு மேம்பாட்டுத் திட்டம் (பி.எஸ்.ஐ.பி)
- தரிசு நில மேம்பாடு
- வேளாண்-வனவியல் மாதிரிகளின் வளர்ச்சி
- காடழிப்பு மூலம் வெட்டியெடுக்கப்பட்ட பகுதிகளை மீட்பது
- சுற்றுச்சூழல் அமைப்பின் உற்பத்தித்திறன்
- சிசே மரம் அழிவு குறித்த ஆய்வுகள்
# வன அடிப்படையிலான வாழ்வாதாரங்கள் மற்றும் விரிவாக்க மையம்

**வன அடிப்படையிலான வாழ்வாதாரங்கள் மற்றும் விரிவாக்க மையம்** (*Centre for Forest Based Livelihood and Extension*) என்பது திரிபுராவில் அகர்தலாவில் அமைந்துள்ள ஒரு மேம்பட்ட ஆராய்ச்சி மையமாகும். இது இந்தியாவின் சுற்றுச்சூழல் மற்றும் வனத்துறை அமைச்சகத்தின் இந்திய வனவியல் ஆராய்ச்சி மற்றும் கல்வி குழுவின் (ஐ.சி.எஃப்.ஆர்.இ) கீழ் செயல்படுகிறது.
# டாடா எஃகு விலங்கியல் பூங்கா

**டாடா எஃகு விலங்கியல் பூங்கா** (*Tata Steel Zoological Park*) இந்தியாவின் சார்க்கண்ட் மாநிலம் ஜாம்சேத்பூர் நகரத்திற்கு அருகிலுள்ள சாக்சி கிராமத்தில் ஜூபிலி பூங்காவின் ஒரு மூலையில் அமைந்துள்ளது. டாடா எஃகு விலங்கியல் பூங்கா சுற்றுலாப்பூங்கா வகைகளில் சிறப்புப் பெயர் பெற்ற பூங்காவாகும். விலங்குகள் சுதந்திரமாக சுற்றித் திரியும் காடுகளுக்குள் சுற்றுலாப் பயணிகளும் பாதுகாப்புடன் பயணம் செய்தவாறே விலங்குகளை கண்டு இரசிக்க முடியும். பூங்காவிலுள்ள விலங்குகளைப் பற்றிய தகவல்களைக் கொடுக்கும் இயற்கை கல்வி மையத்தையும் சுற்றுலாவாசிகள் பார்வையிடலாம். ஜூபிலி ஏரியில் படகு சவாரி செய்து மகிழ்வதும் இயற்கைப் பாதையில் நடந்து போவதும் டாடா எஃகு விலங்கியல் பூங்காவிலுள்ள இதர சிறப்பம்சங்களாகும்.  
டாடா எஃகு விலங்கியல் பூங்காவில் பல வகையான பாலூட்டிகள், ஊர்வன மற்றும் பறவைகள் உள்ளன. பொதுப் பார்வைக்கு காட்டுப் பூனைகள், குள்ளநரி, வங்காள கீரிப்பிள்ளைகள், வௌவால்கள் எலிகள் மற்றும் மூன்று கோடிட்ட அணில்கள் முதலிய விலங்குகள் தென்படும். மேலும், 36 வகையான பறவைகள் மற்றும் பல்வேறு ஊர்வன வகை விலங்குகளையும் இங்கு காணலாம்.
# கய்டு (11 ஆம் நூற்றாண்டு)

**கய்டு** (அண். 1025 - 1100) என்பவர் போர்சிசின் இனக்குழுவைச் சேர்ந்த மங்கோலிய ஆட்சியாளர் ஆவார். இவர் போடோன்சார் முன்ஹாக்கின் (அண். 850-900) எள்ளுப் பேரன் ஆவார். கய்டுவின் கொள்ளுப் பேரன் தான் காபூல் கான் (இறப்பு 1149). காபூல் கானின் கொள்ளுப் பேரன் செங்கிஸ் கான் (1162-1227).  
மங்கோலியர்களின் இரகசிய வரலாறு
# மார்க்விஸ் தெ புஸ்ஸி

**சார்லஸ் ஜோசப் பட்டீசியர், மார்க்விஸ் தெ புஸ்ஸி-காஸ்டெல்னாவ்** ( *Charles Joseph Patissier, Marquis de Bussy-Castelnau* ) (8 பிப்ரவரி 1718 அல்லது 8 பிப்ரவரி 1720 - 7 சனவரி 1785) **சார்லஸ் ஜோசப் பட்டீசியர் தெ புஸ்ஸி** என்பவர் 1783 முதல் 1785 வரை இந்தியாவில் பிரெஞ்சு குடியேற்றங்களின் பாண்டிச்சேரியின் தலைமை ஆளுநராக இருந்தார். இவர் கிழக்கிந்தியத் தீவுகளில் தூப்ளேவின் கீழ் தனித்துவத்துடன் பணியாற்றியதற்காக செயிண்ட் லூயிஸின் ஆணையைப் பெற்றார்.
1748 ஆம் ஆண்டில், பிரிட்டனிடமிருந்து பாண்டிச்சேரியை மீட்க பங்களித்தார். இந்த பணிக்காக இவர் நன்னம்பிக்கை முனைக்கு அப்பாலுள்ள அனைத்து பிரெஞ்சு படைகளின் தளபதியாக நியமிக்கப்பட்டார். அமெரிக்கப் புரட்சியின் ஒரு பகுதியாக இந்திய படையெடுப்புகளின் போது *பியர் ஆண்ட்ரே டி சஃப்ரனு*டன் தனது நடவடிக்கைகளை ஒருங்கிணைத்து, பிரித்தானிய படைகளுக்கு எதிராக அதிக எண்ணிக்கையில் போராடினார்.
# மார்க்விஸ் தெ புஸ்ஸி

## யானம்

பொப்பிலி ஆட்சியாளர்களுக்கு எதிரான போராட்டத்தில் இவர் செய்த உதவிக்கு நன்றியுடன் மன்னர் விஜயநகரம் பூசபதி பெத்த விஜயராமராஜு (1670-1756) யானம் பகுதியை இவருக்கு வழங்கினார். 1750ஆம் ஆண்டில், புஸ்ஸி தனது இராணுவத்துடன் ஐதராபாத்தில் இருந்தபோது, பல வீரர்கள் பெரியம்மை நோயால் இறந்தனர். தனது இராணுவத்தை மீண்டும் கட்டியெழுப்ப சிரமப்பட்ட புஸ்ஸிக்கு விஜயநகர மன்னர் விஜயராமராஜு உதவினார்.
# மார்க்விஸ் தெ புஸ்ஸி

## கர்நாடகப் போர்கள்

1753 ஆம் ஆண்டில், பிரெஞ்சு துருப்புக்களுக்கு ஆதரவாக தக்காண சுபேதார் சலாபத் ஜங், புஸ்ஸியுடன் ஒரு ஒப்பந்தத்தை வெளியிட்டார். ஸ்ரீகாகுளம், ஏலூரு மற்றும் ராஜமன்றி ஆகிய பகுதிகளை இவருக்கு அளித்து பிரெஞ்சு துருப்புக்களை பராமரிப்பதற்காக ஆண்டுக்கு ரூ.2, 00,000 தொகையியும் வழங்கினார். இதன் மூலம் தக்காணத்தில் அவரது அதிகாரத்தைத் தக்க வைத்துக் கொள்ள புஸ்ஸி உதவினார். கோரமண்டல் கடற்கரையில் பிரெஞ்சு நடவடிக்கைகளை விரிவுபடுத்துவதில் இவர் முக்கியப் பங்கு வகித்தார். மைசூரைச் சேர்ந்த ஐதர் அலியும் சில ஆண்டுகள் இவரது தலைமையின் கீழ் இருந்தார்.
# மார்க்விஸ் தெ புஸ்ஸி

## பொப்பிலி போர்

1756 இல், புஸ்ஸி ராஜமன்றிக்கு சென்றார். அங்கு, விஜயராமராஜு புஸ்ஸியை அன்புடன் வரவேற்றார். விஜயநகர மன்னர்களுக்கும் பொப்பிலி ஆட்சியாளர்களுக்கும் இடையிலான கருத்து வேறுபாடுகள் 1757 ஜனவரி 23 அன்று பொப்பிலி போருக்கு வழிவகுத்தன. அந்தப் போரில், புஸ்ஸி விஜயராமராஜுவின் பக்கத்திலிருந்து போராடினார். பொப்பிலி கோட்டை போரில் முற்றிலுமாக இடிக்கப்பட்டது. பல பொப்பிலி வீரர்கள் கொல்லப்பட்டனர். யானமில் இன்று கூட புஸ்ஸி என்ற பெயரில் ஒரு தெரு உள்ளது.
# மார்க்விஸ் தெ புஸ்ஸி

## முகலாயப் பேரரசர் இரண்டாம் ஆலங்கிருடனான உறவுகள்

1755 ஆம் ஆண்டில், புது தில்லியின் சிம்மாசனத்தில் ஏறிய முகலாய பேரரசர் இரண்டாம் அலங்கிர், மராட்டிய படைகளை அடக்குவதற்கு பிரெஞ்சு துருப்புக்களின் உதவியைக் கேட்டு புஸ்ஸிக்கு ஒரு கடிதம் எழுதினார். அந்த கடிதத்தில் ஆலங்கிர் ஆயிரம் பிரெஞ்சு துருப்புக்களை அனுப்ப முடியுமா? எனக் கேட்டிருந்தார். பிரெஞ்சுக்காரர்களின் பராமரிப்பிற்காக மிகப்பெரிய தொகையை வழங்குவதாக உறுதியளித்தார், மேலும் பிரெஞ்சுக் கிழக்கிந்தியக் கம்பனிக்கு ஆதரவாக கர்நாடகப் போர்கள்ளில் மோதல்களைத் தீர்ப்பதாகவும் உறுதியளித்தார்
# மார்க்விஸ் தெ புஸ்ஸி

## குடும்பம்

மார்ச் 1754 இல் தூப்ளேவின் இளைய வளர்ப்பு மகள் மேரியை மணந்தார். 1759இல் ஒரு மகள் பிறந்தவுடன் பாரிஸில் இறந்து போனார்.
# மார்க்விஸ் தெ புஸ்ஸி

## இறப்பு

இவர், 7 ஜனவரி 1785இல் பாண்டிச்சேரியில் இறந்தார்.
# உலகாச்சி

**உலகாச்சி கான்** (இறப்பு 1257) என்பவர் நீல நாடோடிக் கூட்டம் மற்றும் தங்க நாடோடிக் கூட்டத்தின் மூன்றாவது கான் ஆவார். இவர் 1257 ஆம் ஆண்டு ஒரு வருடத்திற்கும் குறைவான காலத்திற்கு ஆட்சி புரிந்தார்.
# உலகாச்சி

## வாழ்க்கை

உலகாச்சி என்பவர் சர்தக் கானின் மகனா அல்லது தம்பியா என்று தெளிவாக தெரியவில்லை. சர்தக் இறந்தவுடன் மோங்கே கான் உலகாச்சிக்கு தங்க நாடோடிக் கூட்டத்தின் கான் என்ற பட்டத்தை உடனடியாக வழங்கினார். உலகாச்சி தனது 10வது வயதில் ஆட்சிக்கு வந்தார். இவருக்கு அரச பிரதிநிதியாக போரக்சின் செயல்பட்டார். உலகாச்சி ஆட்சியில் இருக்கும் போதே இறந்தார். எச். எச். ஹோவொர்த் என்ற வரலாற்றாசிரியர் தனது சித்தப்பா பெர்கே ஆட்சிக்கு வருவதற்கு உதவி செய்வதற்காக உலகாச்சி பதவி விலகியதாக கூறுகிறார். ஏனெனில் பெர்கே தான் பதவியேற்ற உடன் உருசியாவிற்கு உலகாச்சி என்ற பெயருடைய ஒரு நபரை அனுப்பினார்.
# உலகாச்சி

## பரம்பரை

- செங்கிஸ் கான்
- சூச்சி
- படு கான்
- **உலகாச்சி**
# எஞ்சாய் எஞ்சாமி

***எஞ்சாய் எஞ்சாமி*** (*Enjoy Enjaami)* 2021இல் தமிழ் மொழியில் வெளியான பாடல் ஆகும். இதனை பின்னணிப் பாடகர்களான தீ மற்றும் அறிவு ஆகியோர் பாடியுள்ளனர். இசையமைப்பாளரான சந்தோஷ் நாராயணனின் மாஜா எனும் சுயாதீன இசை தயாரிப்பு நிறுவனத்தின் மூலம் தாயாரித்த இந்த பாடலை ஏ. ஆர். ரகுமான் வெளியிட்டார். இந்த பாடல் 7 மார்ச் 2021 இல் தனிப்பாடலாக வெளியிடப்பட்டது மற்றும் இதன் நிகழ்பட இசை யூடியூப் மூலம் 10 மார்ச் 2021 இல் வெளியானது. இந்த நிகழ்படம் 3.7 மில்லியனுக்கும் அதிகமான லைக்குகளையும் 195 மில்லியனுக்கும் அதிகமான பார்வைகளையும் பெற்றுள்ளது (மே 2021 நிலவரப்படி), இச்சாதனை படைத்த முதல் தமிழ் சுயாதீன தனிப்பாடல் இதுவாகும்.
# எஞ்சாய் எஞ்சாமி

## பின்னணி

பாடலாசிரியர் அறிவுவின் கூற்றுப்படி, இந்த பாடல் மூதாதையர்களைக் கொண்டாடும் விதமாக எழுதப்பட்டது.  
அரசியல் நாட்டுப்புற இசைக்குழுவான தி காஸ்ட்லெஸ் கலெக்டிவிற்காக பாடல்களை எழுதி வரும் அறிவு பின்வருமாறுகூறினார்: "இந்தப் பாடல் கோபத்தின் வெளிப்பாடு, இது மக்கள் பரவலாக கேட்பவை அல்ல. இது வணிகத்திற்கான இடம் அல்ல என்பதை நாங்கள் அறிந்துள்ளோம்; இது மக்களுக்கான குரல். " இருப்பினும், இந்த பாடல் அனைவரையும் சென்றடைய வேண்டும் என்றும், ஆழமான அரசியல் இருக்க வேண்டும் என்றும் விரும்பினேன்.  
(உலகம் அனைத்து உயிரினங்களுக்கும் சொந்தமானது)  
இந்தப் பாடல், இதன் பாடலாசிரியரான அறிவுவின் பாட்டி வள்ளியம்மலின் கதையாகும். அவர் இவரை 'என்ஜாமி' (என் இறைவன்) என்று அழைப்பார். காலனித்துவ காலத்தில் இலங்கைக்கு தமிழ் மக்கள் குடியேறுவது குறித்து அவரது பாட்டி சொன்ன கதை தான் இந்தப் பாடல். குடிமைப்பட்ட கால இந்திய காலத்தில், வறுமையில் வாடும் மக்கள்தொகை கொண்ட நாடாக இருந்த சமயத்தில், மலிவான உழைப்புக்கான சந்தையாகவும் இருந்தது. தேயிலை, காபி மற்றும் ரப்பர் தோட்டங்களில் வேலை செய்வதற்காக 19 ஆம் நூற்றாண்டில் தமிழ் மக்களின் குழுக்கள் இலங்கைக்கு அனுப்பப்பட்டனர். இவரின் பாட்டி அவர்களில் ஒருவராக இருந்தார். நிலம், மண் மற்றும் மூதாதையர்களைக் குறிக்கும் வகையில், பூமியுடனான மனிதகுலத்தின் உறவைக் குறிக்கும் அறிவுவின் வரிகளுக்கு இது ஊக்கமளித்தன. இந்தப் பாடலின் முடிவில் இவரது பாட்டி வள்ளியம்மாள் இடம் பெற்றுள்ளார்.  
இந்த பாடல் தமிழக தோட்டத் தொழிலாளர்களுக்கான அஞ்சலி என *டெக்கான் ஹெரால்டின்* வி விவேக் கூறினார்.
# எஞ்சாய் எஞ்சாமி

## வரவேற்பு

### விமர்சன ரீதியில்

இந்தபாடலின் வரிகள், அது காட்சி உருவாக்கப்பட்ட விதம், இசை போன்றவற்றிற்காக பெரும்பான்மையாக நேர்மறையான விமர்சனங்களைப் பெற்றது. பாடலைப் புகழ்ந்துரைக்கும் பல சுட்டன்கள் சமூக ஊடகங்கள் மூலம் பகிரப்பப்பட்டன. தனுஷ், சாய் பல்லவி, சித்தார்த், விக்னேஷ் சிவன், துல்கர் சல்மான், லோகேஷ் கனகராஜ், பா. ரஞ்சித், செல்வராகவன் மேலும் இந்தியத் துடுப்பாட்ட வீரர் ரவிச்சந்திரன் அஷ்வின் ஆகியோர் உட்பட பல பிரபலங்கள் இந்தப் பாடலை பாராட்டினர். இசையமைப்பாளர் சந்தோஷ் நாராயணன், பாடலுக்கு மக்கள் ஆதரவு தந்ததற்காக மகிழ்ச்சி தெரிவித்தார்.
# எஞ்சாய் எஞ்சாமி

## வரவேற்பு

### சாதனைகள்

இந்த பாடல் இரண்டு வாரங்களுக்குள் *ஸ்பாடிஃபை* என்ற இசை தளத்தில் 2 மில்லியனுக்கும் அதிகமான ஸ்ட்ரீம்களைக் கடந்தது. மார்ச் 10, 2021 அன்று வெளியிடப்பட்ட இந்த வீடியோ, ஒரு வார காலத்திற்குள் 20 மில்லியனுக்கும் அதிகமான பார்வைகளைக் கடந்தது. 100 மில்லியனுக்கும் அதிகமான பார்வைகளை (ஏப்ரல் 2021 வரை) கடக்கும் முதல் திரைப்படம் அல்லாத தமிழ் பாடல் இதுவாகும், மற்றும் 1 மில்லியன் லைக்குகள் பெற்ற ஐந்தாவது தமிழ் பாடலாக அமைந்தது.
| } |
| --- |
# மெங்கு-தைமூர்

**மெங்கு-தைமூர்**(Mengu-Timur) என்று அழைக்கப்படுபவர் தோகோகன் கான் மற்றும் ஒயிரட் இனத்தை சேர்ந்த கோச்சு கதுன் ஆகியோரின் மகன் ஆவார். படு கானின் பேரன் ஆவார். இவர் தங்க நாடோடிக் கூட்டத்தின் கானாக இருந்தார். இவரது ஆட்சிக்காலம் 1266 முதல் 1280 வரை ஆகும்.
# மெங்கு-தைமூர்

## ஆரம்ப கால ஆட்சி மற்றும் வெளிநாட்டு கொள்கைகள்

இவரது ஆட்சிக்காலத்தில் மங்கோலியர்கள் தங்களது குடிமக்களான உருசிய இளவரசர்கள் உடன் பைசாந்தியம், லித்துவேனியா மற்றும் காக்கேசியாவிலிருந்த ஆலன்கள் ஆகியோருக்கு எதிராக இராணுவ நடவடிக்கைகளை மேற்கொண்டனர். வரலாற்றாளர்களால் கண்டுபிடிக்கப்பட்ட முதல் ஜர்லிக்கானது மெங்கு- தைமூருக்காக எழுதப்பட்டதாகும். அதில் தங்க நாடோடி கூட்டத்திற்கு கப்பம் கட்டுவதில் இருந்து உருசிய மரபுவழி திருச்சபையை விடுவிக்க வேண்டும் என்பது சம்பந்தமான தகவல்கள் அடங்கியிருந்தன. எனினும் மெங்கு- தைமூர் ஷாமன் மதத்தை சேர்ந்தவர் ஆவார். மெங்கு-தைமூரின் ஆட்சிக்காலத்தில் செனோவா வணிகர்கள் காஃபா நகரத்தை மங்கோலியர்களிடமிருந்து வாங்கினர். எனினும் அந்த இத்தாலிய வணிகர்கள் மங்கோலியர்களுக்கும் மற்றும் சில நேரங்களில் நோகைக்கும் வரி கட்டினர்.  
ஜெர்மானிய சிலுவைப் போர் வீரர்கள் மற்றும் வித்துவேனியர்கள் உருசிய நிலங்களின் பாதுகாப்புக்கு அச்சுறுத்தலாக விளங்கினர். 1268 ஆம் ஆண்டு இவர் தன்னுடைய படைகளை நோவ்கோரோடுக்கு அனுப்பி தன்னுடைய உருசிய இளவரசர்கள் டென்மார்க் எஸ்டோனியாவை கைப்பற்ற உதவினார். எனினும் வெசன்பர்க் யுத்தத்திற்குப் பிறகு பின் வாங்கும் நிலைக்கு தள்ளப்பட்டார். 1274 ஆம் ஆண்டு உருசிய குறுநில மன்னர்களில் கடைசியாக எஞ்சியிருந்த ஸ்மோலென்ஸ்க் இவரது ஆட்சிக்கு கீழ் கொண்டு வரப்பட்டது. 1275 ஆம் ஆண்டு கலிசியா-வோலினியாவின் லெவ்வின் வேண்டுகோளுக்கிணங்க இவர் தனது ராணுவத்தை உருசிய இளவரசர்கள் உடன் லித்துவேனியாவிற்கு அனுப்பினார்.  
1277 ஆம் ஆண்டு தன்னுடைய உருசிய இளவரசர்களின் உதவியுடன் ஆலன் நகரமான தியாட்கோ மீது நடத்தப்பட்ட நீண்டநாள் முற்றுகையை முடித்தார். கசன் நகரத்தில் கிளர்ச்சியில் ஈடுபட்ட வோல்கா பல்கேரியர்களை நொறுக்கினார். தன்னுடைய நாட்டு பகுதிகளுக்குள் சுதந்திரமாக பயணம் செய்ய ஜெர்மனிய வணிகர்களுக்கு அனுமதி வழங்கினார்.  
1280 ஆம் ஆண்டு இவர் போலந்துக்குக்கெதிராக போர் நடவடிக்கைகளை எடுத்தார். எனினும் அது தோல்வியில் முடிந்தது. தோல்விக்கு பிறகு சிறிது காலத்திலேயே இறந்தார்.
# ஏ. எல். நாராயணன்

**அப்பதவேதுலா இலட்சுமி நாராயணன்** ( *Appadvedula Lakshmi Narayan* ) **ஏ. எல். நாராயணன்** என்று பிரபலமாக அறியப்படும் (1887 - 7 மார்ச் 1973) இவர் ஓர் இந்திய வானியற்பியலாளர் ஆவார். இவர், 1937க்கும் 1946க்குமிடையில் கொடைக்கானல் சூரிய வான் ஆய்வகத்தின் முதல் இந்திய இயக்குநராக இருந்தார். இவர் 1887ஆம் ஆண்டில் அப்பதவேதுலா வியாசுலு மற்றும் மகாலட்சுமி ஆகியோருக்கு ஆந்திராவின் கிழக்கு கோதாவரி மாவட்டத்தின் முக்கமாலா கிராமத்தில் பிறந்தார். கொத்தபேட்டையிலுள்ள மேல்நிலைப் பள்ளியில் மெட்ரிகுலேசன் வரை படித்தார். விஞ்ஞான ஆய்வில் மிகுந்த ஆர்வத்தை வளர்த்துக் கொண்ட இவர், ராஜமன்றி அரசு கலைக் கல்லூரியில் தனது படிப்பைத் தொடர்ந்தார். இங்கு இளங்கலை பட்டம் பெற்ற இவர் 1914இல் சென்னைப் பல்கலைக்கழகத்தில் இயற்பியலில் முதுகலைப் பட்டத்தையும் முடித்தார். பின்னர், விசயநகரம், மகாராஜாவின் கல்லூரியில் இயற்பியல் விரிவுரையாளராக பணியில் சேர்ந்தார்.
# ஏ. எல். நாராயணன்

## தொழில்

அந்த நேரத்தில், இயற்பியல் இடைநிலை நிலை வரை மட்டுமே கற்பிக்கப்பட்டது. 1918ஆம் ஆண்டில் சென்னைப் பல்கலைக்கழகத்தின் இயற்பியலில் இளங்கலை பட்டப்படிப்புக்கான இணைவைப் பெற்றுத் தந்தார். 1920ஆம் ஆண்டு பட்டப்படிப்பு தேர்வுக்காக நான்கு மாணவர்களின் முதல் தொகுதிக்கு பயிற்சி அளித்தார். பிற்காலத்தில் நிறமாலையியல் ஆராய்ச்சியில் இந்தியாவில் முன்னோடியாக ஆன முனைவர் கோச்செர்லாகோட்டா இரங்கதாம இராவ் இவரது முதல் தொகுப்பில் இருந்தார்.  
1929இல் கொடைக்கானலில் உள்ள சூரிய இயற்பியல் ஆய்வகத்தில் உதவி இயக்குநராக சேர்ந்தார். நிறுவனத்தை நிறமாலையியல் ஆராய்ச்சியின் மேலும் விரிவான மற்றும் தீவிரமான பணிகளைத் தொடங்கினார். பல ஆண்டுகளாக அதன் இயக்குநராக இருந்த சிறந்த வானியலாளர் ஜான் எவர்ஷெட்டின் பணியின் மூலம் சூரிய மற்றும் நட்சத்திர இயற்பியல் பற்றிய அவதானிப்புகளுக்கு இந்த ஆய்வுக்கூடம் பிரபலமானது. தனது பங்களிப்புகளுக்கு அங்கீகரிக்கும் வகையில், இவர் ஆய்வகத்தின் இயக்குநராக பதவி உயர்வு பெற்றார். இந்த பதவியை வகித்த முதல் இந்தியர் இவர். இவரது பதவி காலத்தின் போது, வானியல், கணிதம், இயற்பியல், புவி இயற்பியல், புள்ளியியல் மற்றும் அதனுடன் தொடர்புடைய அறிவியல் பற்றிய ஏராளமான புத்தகங்கள் மற்றும் கட்டுரைகளைப் பெற்றதன் மூலம் நூலகம் விரிவாக்கப்பட்டது. இவர் தனதுப் பயிற்சிப் பணிகளை விரிவுபடுத்தினார். மேலும், அதன் வேலையை மேம்படுத்துவதில் கணிசமான நேரத்தை செலவிட்டார்.  
இரண்டாம் உலகப் போரின்போது, சில மூத்த ஊழியர்கள் யுத்தம் தொடர்பாக வானிலை ஆய்வுக்காக மாற்றப்பட்டனர். ஆனால் நாராயணனால் ஓய்வெடுக்க முடியவில்லை. தன்னுடன் மீதமுள்ள மிகச்சிறிய ஊழியர்களுடன் தனது ஆராய்ச்சி பணிகளை மேற்கொண்டார்.  
போருக்குப் பின்னர், பேராசிரியர் மேகநாத சாஃகாவின் தலைமையில் கொடைக்கானல் ஆய்வகத்தின் செயல்பாடுகள் விரிவடைவது குறித்து குறிப்பாக, நாட்டில் வானியல் மற்றும் வானியற்பியல் வளர்ச்சிக்கு ஒரு குழுவை இந்திய அரசு நியமித்தது. டாக்டர் நாராயணன் குழுவின் செயற்குழு உறுப்பினராக இருந்தார். மேலும் ஆய்வகத்தின் விரிவாக்கத்தைத் தொடங்குவதில் முக்கியப் பங்கும் வகித்தார். 1947ஆம் ஆண்டில் தனது 60 வயதில் இயக்குநர் பதவியில் இருந்து ஓய்வு பெற்றார்.
# ஏ. எல். நாராயணன்

## கல்விப் பணிகள்

முனைவர் வி. எஸ். கிருஷ்ணாவுக்குப் பின்னர் 1961இல் விசாகப்பட்டினத்தில் ஆந்திர பல்கலைக்கழக துணைவேந்தராக நியமிக்கப்பட்டார். அவர் ஒரு கடுமையான ஒழுக்கமானவர், சுயநல நலன்களை ஒதுக்கி வைத்து எந்த விலையிலும் ஒழுக்கத்தை அமல்படுத்த தயங்கவில்லை. ஆந்திர பல்கலைக்கழகத்தை இந்தியாவின் சிறந்த பல்கலைக்கழகங்களில் ஒன்றாக மாற்றிய தனது புகழ்பெற்ற முன்னோடிகளான சி.ஆர்.ரெட்டி மற்றும் சர்வபள்ளி இராதாகிருஷ்ணன் ஆகியோருக்கு தான் ஒரு தகுதியான வாரிசு என்பதை நிரூபித்தார். திறமையான பேராசிரியர்களின் வழிகாட்டுதலின் கீழ் அந்தந்த கிளைகளில் முனைவர் மற்றும் பிந்தைய முனைவர் ஆய்வுகளை மேற்கொள்ள திறமையான இளைஞர்களை இவர் ஊக்குவித்தார். பல்கலைக்கழக மானியக்குழு, அறிவியல் மற்றும் தொழிலக ஆய்வு மன்றம் மற்றும் பிற இந்திய நிறுவனங்களிலிருந்து வாங்கிய பல ஆராய்ச்சி உதவித்தொகை மற்றும் மானியங்களை நிறுவுவதில் இவர் முக்கியப் பங்கு வகித்தார். கல்வி மற்றும் நிர்வாக அம்சங்களில் பல்கலைக்கழகத்தின் செயல்பாட்டை ஒருங்கிணைத்துள்ளார். ஐந்து ஆண்டுகள் பல்கலைக்கழகத்தில் பணியாற்றிய பின்னர் 1966இல் துணைவேந்தராக ஓய்வு பெற்றார்.
# ஏ. எல். நாராயணன்

## இறப்பு

இவர் மார்ச் 7, 1973 அன்று சென்னையில் இறந்தார். இவருக்கு ஒரு மனைவியும், இரண்டு மகன்களும், நான்கு மகள்களும் இருந்தனர்.
# ஏ. எல். நாராயணன்

## நூலியல்

-
-
-
-
-
-
-
# தொடே மோங்கே

**தொடே மோங்கே** என்பவர் தங்க நாடோடி கூட்டத்தின் ஒரு கான் ஆவார். இவர் 1280 முதல் 1287 வரை ஆட்சி புரிந்தார்.
# தொடே மோங்கே

## சுயசரிதை

தொடே மோங்கே, தோகோகனின் மகன் ஆவார். படு கானின் கொள்ளுப்பேரன் மற்றும் மெங்கு-தைமூரின் தம்பி ஆவார். இவருக்கு கடவுள் பக்தி அதிகமாக இருந்தது. 1283 ஆம் ஆண்டு இஸ்லாம் மதத்திற்கு மாறினார். மத நம்பிக்கை ஆழமாக இருந்த காரணத்தினால் தனது ஆட்சிப் பகுதிகளை விரிவாக்கம் செய்வதில் இவர் ஆக்ரோசமானவராக இருக்கவில்லை. எனினும் பொது எதிரியான ஈல்கானரசுக்கு எதிராக எகிப்தின் மம்லுக் சுல்தானகத்துடன் நல்ல தொடர்பில் இருந்தார். ரஷித் அல்-தின்னின் கூற்றுப்படி குப்லாய் கானுடன் நல்ல உறவு முறையை பின்பற்ற ஆர்வமாக இருந்தார். குப்லாயின் மகன் நோமோகனை யுவான் அரசவைக்கு விடுவித்து அனுப்பினார். இவரது ஆட்சி காலத்தில் தங்க நாடோடிக் கூட்டத்தில் நோகை கானின் செல்வாக்கு பெருமளவுக்கு அதிகரித்தது. இவர் 1284/85 ஆம் ஆண்டில் ஹங்கேரிக்கு எதிராக இரண்டாவது தாக்குதலை நடத்தினார். எனினும் அத்தாக்குதல் கடும் தோல்வியை இவரது ராணுவத்திற்கு தந்தது. 1287 ஆம் ஆண்டு தனது உறவினர் தொலே புகாவிற்கு அரியணை கிடைப்பதற்காக தனது பதவியிலிருந்து இவர் விலகினார்.
# சிஞ்சனா கவுடா

**சிஞ்சனா கவுடா** (*Sinchana Gowda*) இந்தியாவைச் சேர்ந்த அலை உலாவராவார். 2014 ஆம் ஆண்டு சென்னையில் நடைபெற்ற சர்வதேச அலை உலாவும் கடல் சாகச சாம்பியன் பட்டப் போட்டியில் இவர் இரண்டாவது இடத்தைப் பிடித்தார்.
சிறப்பாக அலை உலாவும் இந்தியப் பெண்களின் தரவரிசையில் சிஞ்சனா கவுடாவும் ஒருவராவார்.
# கோச்செர்லாகோட்டா இரங்கதாம இராவ்

பேராசிரியர் **கோச்செர்லாகோட்டா இரங்கதாம இராவ்** (*Kotcherlakota Rangadhama Rao*) (9 செப்டம்பர் 1898 - 20 ஜூன் 1972) நிறமாலையியல் துறையில் ஒரு இந்திய இயற்பியலாளர் ஆவார். இவர், நிறமாலையியல் குறித்த தனது பணிகளுக்காகவும், அணுசக்தி குவாட்ரபோல் அதிர்வு வளர்ச்சியில் தனது பங்கிற்காகவும், ஆந்திர பல்கலைக்கழகத்தின் இயற்பியல் ஆய்வகங்களுடனான தனது நீண்டகால தொடர்புகளாலும் மிகவும் பிரபலமானவர். இவரது பிற்காலத்தில், ஆந்திர பல்கலைக்கழகத்தின் அனைத்து கல்லூரிகளும் தனித்தனி கல்லூரிகளாக பிரிக்கப்படுவதற்கு முன்னர் இவர் கல்லூரியின் முதல்வராக இருந்தார். இராவ் தனது விஞ்ஞான திறனாலும், தனது நிலையான ஆளுமையாலும் நன்கு அறியப்பட்டவராவார்.
# கோச்செர்லாகோட்டா இரங்கதாம இராவ்

## ஆரம்ப ஆண்டுகளில்

இரங்கதாம இராவ் 1898 செப்டம்பர் 9ஆம் தேதி இந்தியாவின் ஆந்திர மாநிலத்தின் இன்றைய விசயநகரம் மாவட்டத்திலுள்ள உள்ள கடற்கரை நகரமான விஜயநகரத்தில் பிறந்தார். இவரது தந்தை கோச்செர்லாகோட்டா வெங்கட்டா நரசிங்க ராவ், அப்போது பிரித்தானிய இந்தியாவின் சென்னை மாகாணத்திலிருந்த ஆந்திர மாநிலத்தில் உள்ள சிறிய நகரங்களான இன்றைய விசயநகரம், கஜபதிநகரம் மற்றும் விசாகப்பட்டினம் ஆகிய நகரங்களின் அஞ்சல் அலுவலராக இருந்தார். இவரது தாயார் இராமாயம்மா 1923இல் இறந்தார்.  
இராவ், வட்டாடி பெர்ராமா என்பவரை திருமணம் செய்து கொண்டார். தம்பதியருக்கு நான்கு மகன்கள், மூன்று மகள்கள் என ஏழு குழந்தைகள் இருந்தனர்.
# கோச்செர்லாகோட்டா இரங்கதாம இராவ்

## கல்வி

விஜயநகரத்திலுள்ள மகாராஜாவின் உயர்நிலைப் பள்ளியில் இவரது தொடக்கக் கல்வி இருந்தது. பின்னர் தனது உயர் கல்வியை மச்சிலிப்பட்டினத்தில் உள்ள இந்து உயர்நிலைப் பள்ளியில் படித்தார். விசாகப்பட்டினத்தில் உள்ள சிபிஎம் உயர்நிலைப் பள்ளியில் மேல்நிலைக் கல்வியை முடித்தார்.  
அப்போது சென்னை பல்கலைக்கழகத்தில் பி.எஸ்சி பட்டப்படிப்பு இல்லை. விசயநகரத்திலுள்ள மகாராஜா கல்லூரியில் முனைவர் ஏ. எல். நாராயணன் 1918ஆம் ஆண்டில் சென்னைப் பல்கலைக்கழகத்தின் இயற்பியலில் இளங்கலை பட்டப்படிப்புக்கான இணைவைப் பெற்றுத் தந்தார். 1920ஆம் ஆண்டு பட்டப்படிப்பு தேர்வுக்காக சேர்ந்த முதல் தொகுதி நான்கு மாணவர்களில் இவரும் ஒருவராவர்.
# கோச்செர்லாகோட்டா இரங்கதாம இராவ்

## தொழில்

1924 ஆம் ஆண்டில், இவர், சென்னை பல்கலைக்கழகத்தில் ஆராய்ச்சி அறிஞர் முனைவர் ஏ. எல். நாராயணனுடன் சேர்ந்தார். நாட்டில் எங்குமில்லாத முதல் விகித நிறமாலையியல் ஆய்வகத்தை உருவாக்க இவர்கள் இருவரும் பணியாற்றினர்.  
1930 ஆம் ஆண்டில் இலண்டனிலுள்ள இம்பீரியல் அறிவியல் மற்றும் தொழில்நுட்பக் கல்லூரியில் பேராசிரியர் ஏ. பௌலர் இவரது உமிழ் நிறமாலை ஆராய்ச்சிக்கு இரண்டு ஆண்டுகள் வழி நடத்தினார். இதற்காக இவருக்கு இலண்டன் பல்கலைக்கழகத்தில் அறிவியலில் சான்றிதழ் பட்டம் வழங்கப்பட்டது. 1930ஆம் ஆண்டில், பெர்லினிலுள்ள இயற்பியல் தொழில்நுட்ப ஆராய்ச்சி ஆய்வகத்தில் பேராசிரியர் எஃப். பாஸ்கனின் கீழ் ஆறு மாதங்களும், சுவீடனின் உப்சாலாவில் பேராசிரியர் மன்னே சீக்பானின் கீழ் ஆறு மாதங்களுக்கும் வெற்றிட நிறமாலையியலில் பணிபுரியும் வாய்ப்பு இவருக்கு கிடைத்தது. நிறமாலையியல் துறையில் தான் கொண்டிருந்த ஆர்வம் காரணமாக, ஜெர்மனியின் போட்ஸ்டாமில் தனது சொந்த செலவில் தனது வடிவமைப்பில் வெற்றிட நிறமாலைக் கருவியை உருவாக்கினார்.  
இராவ், 1949-57 வரை ஆந்திர பல்கலைக்கழக கல்லூரிகளின் முதல்வராக இருந்தார். ஆந்திர பல்கலைக்கழகத்தில் (1966–72) இயற்பியல் பேராசிரியராக நியமிக்கப்பட்ட இவர், திருப்பதி (1954) சிறீ வெங்கடேசுவர பல்கலைக்கழகத்தை நிறுவுவதற்கான சிறப்பு அதிகாரியாகவும் இருந்தார்.
# கோச்செர்லாகோட்டா இரங்கதாம இராவ்

## பங்களிப்புகள்

ஆந்திர பல்கலைக்கழக இயற்பியல் துறையில் தனது ஆரம்பகால வாழ்க்கையின் போது, தனது தந்தையின் பெயரான கோச்செர்லகோட்டா வெங்கடா நரசிங்க ராவ் என்ற பெயரில் உதவித்தொகையை நிறுவினார்.  
ஜெய்பூர் விக்ரம் தேவ் அறிவியல் மற்றும் தொழில்நுட்பக் கல்லூரியின் இயற்பியல் துறையில் ஒரு வாசகராக இருந்தபோது, இவர் தனது மறைந்த தந்தையின் நினைவாக ஒரு ஆராய்ச்சி உதவித்தொகையை நிறுவினார்.
# கோச்செர்லாகோட்டா இரங்கதாம இராவ்

## கௌரவங்கள்

இவர் 1963 ஆம் ஆண்டில் ஆந்திர அரசு பரிந்துரைத்த ஆந்திர அறிவியல் கழகத்தின் அடித்தள உறுப்பினர்களில் ஒருவரானார். இந்திய தேசிய அறிவியல் கழகம் 1979இல் இவரது நினைவாக சொற்பொழிவு விருது ஒன்றை நிறுவி அடிக்கடி விருது வழங்கி வருகிறது.
# கோச்செர்லாகோட்டா இரங்கதாம இராவ்

## வெளியீடுகள்

இவரது ஆராய்ச்சி படைப்புகள் பல்வேறு புகழ்பெற்ற தேசிய மற்றும் சர்வதேச பத்திரிகைகளில் வெளியிடப்பட்டன. இவரது ஆரம்ப வெளியீடுகள் சில கீழே கொடுக்கப்பட்டுள்ளன
# சிவா சுவரூப்

**சிவா சுவரூப்** (*Shiva Swaroop*) ஓர் இந்திய காவல்துறை அதிகாரியாவார். அவர் 1975 முதல் 1981 வரை நாகாலாந்தில் மத்திய சேமக் காவல் படையின் பொது இயக்குநராகப் பணியாற்றினார். பின்னர், சுவரூப் 1985 ஆம் ஆண்டு நவம்பர் மாதம் முதல் பிப்ரவரி 1987 ஆம் ஆண்டு பிப்ரவரி மாதம் வரை அருணாச்சல பிரதேசத்தின் துணை நிலை ஆளுநராக இருந்தார்.
# மதுரை மோனோரயில்

மதுரை மோனோரெயில் (உள்ளூர் மக்களால் மதுரை மெட்ரோ என்றும் அழைக்கப்படுகிறது) என்பது தமிழ்நாட்டின் மதுரை நகரத்திற்கான முன்மொழியப்பட்ட மோனோரெயில் அமைப்பாகும், இது நகரத்தில் பொது போக்குவரத்தின் முக்கிய விரிவாக்கத்தின் ஒரு பகுதியாகும்.